Коми Республикаса Юралысь юöртiс, мый заводитiсны лöсьöдны Коми Республикаса Общественнöй палаталысь выль состав.

«Коми Республикаса общественнöй палата йылысь» Коми Республикаса 2006 во сора тöлысь 7 лунся 63-РЗ №-а Оланпас серти общественнöй котыръяслöн эм право сетны Коми Республикаса Юралысьлы мутасын олысь да республикалы торъя пай пуктысь гражданаöс регионса общественнöй палатаö пыртöм йылысь шыöдчöм.

Шыöдчöмкöд пуктöны «Коми Республикаса общественнöй палата йылысь» Коми Республикаса Оланпаслöн 8 статьяса 4 юкöнöн артыштöм документъяс.

Документъяссö примитöны йöзöдан лунсянь 30 лунöн татшöм инпас серти: Сыктывкар, Коммунистическöй ул., 9 к., Коми Республикаса Юралысьлöн да Коми Республикаса Веськöдлан котырлöн Администрация, «15а» каб.

Справкаяс вылö телефонъяс: (8212) 285-302, 285-004, 285-357.